Buxoro viloyatining Kogon tumanida yirik yong‘in sodir bo‘ldi. Favqulodda vaziyatlar vazirligi hodisa yuzasidan rasmiy ma’lumot e’lon qildi. Foto: Buxoro viloyati FVB Qayd etilishicha, bugun, 11 iyun kuni soat taxminan 04:10 da Buxoro viloyati Kogon shahar gazchilar qo‘rg‘onida joylashgan “Kogon magistral gaz quvurlari” boshqarmasida yong‘in sodir bo‘layotgani to‘g‘risida viloyat FVBga xabar kelib tushgan. Shunga ko‘ra, 8 ta yong‘in-qutqaruv ekipaji va 2 tv maxsus texnika voqea joyiga soat 04:13 da yetib borgan va yong‘in soat 05:50 da o‘chirilgan. Yong‘in natijasida 1-gaz haydash uskunasi yonib zararlangan. Hodisa oqibatida tan jarohati olgan va halok bo‘lganlar yo‘q. Hozirda yong‘in kelib chiqish sababi va moddiy zarar miqdori aniqlanmoqda.